నేడు ఆరామ్కో ప్రతినిధులతో ఢిల్లీలో చర్చలుహైదరాబాద్ (ఆంధ్రజ్యోతి): ఆంధ్రప్రదేశ్లో భారీ చమురు శుద్ధి కర్మాగారం (రిఫైనరీ) ఏర్పాటు చేసేందుకు సౌదీ అరేబియా ఆసక్తి చూపిస్తోంది. ముఖ్యమంత్రి చంద్రబాబు నాయుడు దుబాయ్లో పర్యటించినపుడు సౌదీ అరేబియా ప్రభుత్వ నిర్వహణలోని ఆరామ్కో కంపెనీ ఈ ప్రతిపాదన చేసింది. ఈ ప్రతిపాదనపై అప్పట్లోనే ప్రాథమిక చర్చలు జరిగాయి. రాష్ట్రానికి వచ్చి దీనిపై వివరంగా చర్చించాలని ఆరామ్కో కంపెనీ ప్రతినిధులు నిర్ణయించారు. ప్రస్తుతం ఢిల్లీలో ఉన్న ఈ కంపెనీ ప్రతినిధులు కొన్ని అనివార్య కారణాల వల్ల ఎపికి రాలేకపోతున్నామని సిఎం కార్యాలయానికి సమాచారం పంపింది. అయితే రాష్ట్ర ప్రభుత్వ ప్రతినిధులు ఢిల్లీలో తమను కలవొచ్చని తెలిపింది. దీంతో రాష్ట్రంలో పెట్రోలియం రిఫైనరీ ఏర్పాటు చేసేందుకు ఉన్న అవకాశాలను ఆరామ్కో కంపెనీ ప్రతినిధులకు వివరించేందుకు గురువారం ఒక ఉన్నతాధికార బృందం ఢిల్లీ వెళుతోంది. ఇంధన, మౌలిక సదుపాయాలు, పెట్టుబడులు, సిఆర్డిఎ శాఖ ముఖ్య కార్యదర్శి అజయ్ జైన్, ఆర్థిక అభివృద్ధి బోర్డు (ఇడిబి) సిఇఒ జాస్తి కృష్ణ కిశోర్, పరిశ్రమల శాఖ డైరెక్టర్ కార్తికేయ మిశ్రాలతో కూడిన బృందం సౌదీ అరేబియా కంపెనీ ప్రతినిధులతో చర్చలు జరుపుతుంది. ఈ చర్చలు ఫలప్రదమైతే వేల కోట్ల రూపాయల పెట్టుబడులతో రాష్ట్రంలో మరో పెట్రోలియం రిఫైనరీ ఏర్పాటవుతుంది. ప్రస్తుతం ఎపిలోని విశాఖపట్నంలో మాత్రమే ప్రభుత్వ రంగంలోని హెచ్పిసిఎల్ ఒక రిఫైనరీ నడుపుతోంది.
nedu aaraamko pratinidhulatho dhilleelo charchaluhaidarabad (aandhrajyoti): aandhrapradeshlo bhari chamuru suddhi karmagaram (refinery) erpaatu chesenduku soudi arabia aasakti chupistondi. mukhyamantri chandrababu nayudu dubaaylo paryatinchinapudu soudi arabia prabhutva nirvahanalooni aaraamko company ee pratipaadana chesindi. ee pratipaadanapai appatlone praathamika charchalu jarigai. rashtraniki vachi deenipai vivaramgaa charchinchaalani aaraamko company pratinidhulu nirnayinchaaru. prastutam dhilleelo unna ee company pratinidhulu konni anivarya kaaranaala valla epiki ralekapotunnamani cm kaaryaalayaaniki samacharam pampindi. ayithe rashtra prabhutva pratinidhulu dhilleelo tamanu kalavochani telipindi. deentho rashtramlo petrolium refinery erpaatu chesenduku unna avakaasaalanu aaraamko company pratinidhulaku vivarinchenduku guruvaram oka unnataadhikaara brundam dhilli velutondi. indhana, moulika sadupaayaalu, pettubadulu, crda saakha mukhya kaaryadarsi ajay jain, aardhika abhivruddhi bordu (idibi) cie jaasti krishna kishor, parisramala saakha director kaartikeya mishraalatho kuudina brundam soudi arabia company pratinidhulatho charchalu jaruputundi. ee charchalu phalapradamaithe vela kotla roopaayala pettubadulatho rashtramlo maro petrolium refinery erpaatavutundi. prastutam epiloni visaakhapatnamlo matrame prabhutva rangamlooni hatchpil oka refinery naduputondi.